Document ID: 31986L0215

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 26ης Μαΐου 1986
που τροποποιεί την οδηγία 66/403/ΕΟΚ περί εμπορίας σπόρων γεωμήλων προς φύτευση
(86/215/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι η οδηγία 66/403/ΕΟΚ (2), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), προβλέπει ότι, καταρχήν, από την 1η Ιουλίου 1975, τα κράτη μέλη δεν μπορούν πλέον να διαπιστώνουν μόνα τους την ισοδυναμία των σπόρων γεωμήλων προς φύτευση που έχουν συγκομισθεί σε τρίτες χώρες προς τους βασικούς ή πιστοποιημένους σπόρους που συγκομίζονται στο εσωτερικό της Κοινότητας και που είναι σύμφωνοι προς την εν λόγω οδηγία·
ότι, ωστόσο, επειδή οι εργασίες που προορίζονται για την κοινοτική διαπίστωση ισοδυναμίας για όλες τις ενδιαφερόμενες τρίτες χώρες δεν είχαν ολοκληρωθεί, το άρθρο 15 παράγραφος 2α της εν λόγω οδηγίας επέτρεψε στα κράτη μέλη να παρατείνουν, μέχρι τις 31 Ιανουαρίου 1984, την ισχύ των διαπιστώσεων ισοδυναμίας στις οποίες είχαν ήδη προβεί όσον αφορά μερικές χώρες που δεν καλύπτονται από τις κοινοτικές διαπιστώσεις·
ότι οι εργασίες αυτές εξακολουθούν να μην έχουν ολοκληρωθεί και ότι θα πρέπει να αντικατασταθεί η εν λόγω ημερομηνία από συγκεκριμένες ημερομηνίες ανάλογα με τις υποχρεώσεις των κρατών μελών που προκύπτουν από τους κοινούς φυτοϋγειονομικούς κανόνες που καθορίζονται από την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (4), όπως τροποποιήθηκε τελευταία από τον κανονισμό (ΕΟΚ) αριθ. 3768/85·
ότι αυτό το μέτρο δεν επηρεάζει τις προαναφερόμενες υποχρεώσεις και ότι, όσον αφορά τους σπόρους γεωμήλων προς φύτευση που παράγονται στον Καναδά, η παράταση μπορεί να χρησιμοποιηθεί μόνο από την Ελληνική Δημοκρατία και την Ιταλική Δημοκρατία, εντός των ορίων που καθορίζονται από την απόφαση 86/120/ΕΟΚ της Επιτροπής (5) και από το Βασίλειο της Ισπανίας και την Πορτογαλική Δημοκρατία που, σύμφωνα με την πράξη προσχώρησης, δεν θα εφαρμόσουν τις διατάξεις της προαναφερόμενης οδηγίας πριν από τις 30 Ιουνίου 1986,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 15 παράγραφος 2α της οδηγίας 66/403/ΕΟΚ, η ημερομηνία «31 Ιανουαρίου 1984» αντικαθίσταται από την ημερομηνία «31 Μαρτίου 1986» και προστίθεται η ακόλουθη φράση:
«Όσον αφορά την Ισπανία και την Πορτογαλία, η ημερομηνία "31 Μαρτίου 1986" αντικαθίσταται από την ημερομηνία "30 Ιουνίου 1986 " και η ημερομηνία "1η Ιουλίου 1975" από την ημερομηνία "1η Ιανουαρίου 1986"».
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 26 Μαΐου 1986.

Labels: 3
17
18
6